അക്കിത്തത്തിന് സ്മാരകം: മന വിട്ടുനല്കും കപ്പൂര്: മഹാകവി അക്കിത്തത്തിന് അമേറ്റിക്കരയില് സ്മാരകം ഒരുക്കും. ഇതിെന്റ ഭാഗമായി കുമരനല്ലൂര് അമേറ്റിക്കരയിലെ അക്കിത്തം മനയും ഒരേക്കര് സ്ഥലവും സാംസ്കാരിക വകുപ്പിന് കുടുംബം വിട്ടുനല്കും. ഇത് അക്കിത്തം സ്മാരക സമുച്ചയമാക്കി മാറ്റുന്ന പ്രവര്ത്തനങ്ങള്ക്കുള്ള ചര്ച്ച നടന്നുവരികയാണ്. നേരത്തെ സ്മാരക സമുച്ചയത്തിനായി സാംസ്കാരികവകുപ്പ് അഞ്ച് കോടി രൂപ നീക്കിവെച്ചിരുന്നു. നിലവില് ഒരേക്കര് സ്ഥലം സര്ക്കാര് വിലകെട്ടി ഏറ്റെടുക്കും. അതിനുള്ള നടപടി നടന്നുവരികയാണ്. നിര്ദിഷ്ട അക്കിത്തം സമുച്ചയത്തോടുകൂടി അഞ്ചേക്കര് ഭൂമികൂടി ഏറ്റെടുക്കാനും ധാരണയായി.സ്പീക്കര് എം.ബി. രാജേഷിെന്റ നേതൃത്വത്തില് ഉദ്യോഗസ്ഥര്, അക്കിത്തത്തിെന്റ മകന്, സഹോദരങ്ങള്, കപ്പൂര് പഞ്ചായത്ത് പ്രസിഡന്റ് ഷറഫുദ്ദീന് കളത്തില്, ജില്ല പഞ്ചായത്ത് അംഗം ഷാനിബ, ബ്ലോക്ക് പഞ്ചായത്ത് അംഗം ബാലകൃഷ്ണന്, വാര്ഡ് അംഗം അബ്ദുല്ലക്കുട്ടി തുടങ്ങിയവര് സ്ഥലം സന്ദര്ശിച്ചു. തുടര്പ്രവര്ത്തനങ്ങള് വേഗത്തിലാക്കാനും ഒക്ടോബര് 15ന് പ്രഖ്യാപനം നടത്തുന്ന രീതിയില് പ്രവര്ത്തനങ്ങള് ഏറ്റെടുക്കാനും ധാരണയായി.